
Grozījumi Ministru kabineta 2017. gada 28. novembra noteikumos Nr. 704 "Prasības transportlīdzekļu braukšanas ātruma mērierīcēm"
Izdoti saskaņā ar likuma "Par mērījumu vienotību"
6. panta otro daļu
· 1. Izdarīt Ministru kabineta 2017. gada 28. novembra noteikumos Nr. 704 "Prasības transportlīdzekļu braukšanas ātruma mērierīcēm" (Latvijas Vēstnesis, 2017, 238. nr.; 2022, 9. nr.) šādus grozījumus:
· 1.1. izteikt 1. punktu šādā redakcijā:
· "1. Noteikumi nosaka metroloģiskās prasības valsts metroloģiskajai kontrolei pakļautajām transportlīdzekļu braukšanas ātruma kontroles mērierīcēm (turpmāk – ātruma mērierīce).";
· 1.2. izteikt 2.5. apakšpunktu šādā redakcijā:
· "2.5. mērķa transportlīdzeklis – transportlīdzeklis, kura ātrumu mēra ar ātruma mērierīci;";
· 1.3. svītrot 2.11. apakšpunktu;
· 1.4. svītrot 2.12. apakšpunktu;
· 1.5. svītrot 2.13. apakšpunktu;
· 1.6. izteikt 7.1. apakšpunktu šādā redakcijā:
· "7.1. ātruma mērierīces tipa apstiprināšanā:
· 7.1.1. ±1 km/h, ja mērķa transportlīdzekļa ātrums nepārsniedz 100 km/h;
· 7.1.2. ±1 % no mērķa transportlīdzekļa ātruma, ja mērķa transportlīdzekļa ātrums pārsniedz 100 km/h;";
· 1.7. svītrot 7.2. apakšpunktu;
· 1.8. izteikt 7.3.1. apakšpunktu šādā redakcijā:
· "7.3.1. ±3 km/h, ja mērķa transportlīdzekļa braukšanas ātrums nepārsniedz 100 km/h;";
· 1.9. izteikt 7.3.2. apakšpunktu šādā redakcijā:
· "7.3.2. ±3 % no mērķa transportlīdzekļa braukšanas ātruma, ja mērķa transportlīdzekļa braukšanas ātrums pārsniedz 100 km/h.";
· 1.10. izteikt 8.1. apakšpunktu šādā redakcijā:
· "8.1. mērāmo lielumu diapazonu – ātruma mērierīce nodrošina mērķa transportlīdzekļa ātruma fiksēšanu diapazonā no vismaz 20 km/h līdz ne mazāk kā 200 km/h;";
· 1.11. izteikt 26.1. apakšpunktu šādā redakcijā:
· "26.1. mērķa transportlīdzekļa izmērītais braukšanas ātrums;";
· 1.12. izteikt 29. punktu šādā redakcijā:
· "29. Ātruma mērierīcēm, kuras izmantojamas paredzētajam mērķim tikai pēc to uzstādīšanas transportlīdzeklī, pirmreizējo verificēšanu veic pēc mērierīces uzstādīšanas transportlīdzeklī.";
· 1.13. svītrot 41.1 punktu.
· 2. Noteikumi stājas spēkā 2026.gada 1.janvārī.

